ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660003978
ขอให้แก้ไขปัญหาการนำขยะมากองทิ้งไว้ของบุคคลเร่ร่อน บริเวณ ที่ดินว่างเปล่า (ไม่มีเลขที่) ซอยข้างวัดแก้วแจ่มฟ้า  แขวงมหาพฤฒาราม เขตบางรัก กรุงเทพมหานคร จุดสังเกต จะอยู่ตรงข้ามพื้นที่เช่าเพื่อจอดรถ และอยู่ติดกับสถานีบริการน้ำมันเชลล์ และเข้าซอยฯ ไประยะทางประมาณ 30 เมตร เนื่องจากในพื้นที่ดังกล่าวจะมีกลุ่มคนเร่ร่อน จำนวน 3 คน บุคคลที่ 1 เป็นบุคคลเพศชาย (ทราบชื่อ) อายุประมาณ 60-65 ปี รูปร่างสมส่วน สูงประมาณ 157 เซนติเมตร ผิวสีดำแดง ผมยาวรากไทร บุคคลที่ 2 เป็นบุคคลเพศหญิง (ไม่ทราบชื่อ และนามสกุล) อายุประมาณ 60-65 ปี รูปร่างอ้วน สูงประมาณ 162 เซนติเมตร ผิวสีขาว ผมยาว และบุคคลที่ 3 เป็นบุคคลเพศหญิง (ไม่ทราบชื่อ และนามสกุล) อายุประมาณ 60-65 ปี  รูปร่างผอม  สูงประมาณ 160 เซนติเมตร  ผิวสีดำ ผมยาว เดินตัวงอ คอตก ดำเนินการนำผ้าใบมากางไว้ในที่ดินว่างเปล่า ซึ่งทั้ง 3 คน จะนำรถเข็นจำนวนมากกว่า 3 คัน รถเข็นทั่วไป และรถเข็นผลไม้) ไปขนขยะมาเก็บไว้ อาทิ กระดาษ ถุงดำ และขวดน้ำพลาสติกที่ไม่ได้ใช้ เป็นต้น มีน้ำหนักรวมประมาณ 500 กิโลกรัม (ครึ่งตัน) เข้ามาวางไว้ตามริมถนนภายในซอยฯ ส่งผลให้ประชาชนเกรงว่าเมื่ออากาศเย็นลงอาจจะก่อให้เกิดเพลิงไหม้จากกองขยะดังกล่าวด้วย สามารถพบเห็นได้ตลอด 24 ชั่วโมง เป็นประจำทุกวัน ประสบปัญหามาเป็นระยะเวลาประมาณ 2-3 ปี เบื้องต้นผู้ร้องเคยแจ้งเรื่องไปที่สถานีตำรวจนครบาลบางรัก , ศูนย์บริการสาธารณสุข 23 (ศูนย์บริการสาธารณสุขสังกัดสำนักอนามัยเขตบางรัก) และสำนักงานเขตบางรัก แต่ไม่ได้รับการแก้ไข จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อเป็นการสร้างความปลอดภัยให้แก่ประชาชนที่อาศัยอยู่ในพื้นที่ใกล้เคียงต่อไป 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata